นายกสมาคมค้าปลีก ยันยังไม่พบกักตุนสินค้า
นายกสมาคมค้าปลีกค้าส่งไทย ยืนยันร้านค้าทั่วไปยังคงสต็อกปกติ&nbsp; ไม่มีการกักตุน เตือนผู้ผู้บริโภคอย่าวิตกเกินเหตุ
10 มี.ค. 2553

นายกสมาคมค้าปลีกค้าส่งไทย ยืนยันร้านค้าทั่วไปยังคงสต็อกปกติ  ไม่มีการกักตุน เตือนผู้ผู้บริโภคอย่าวิตกเกินเหตุ
นายสมชาย พรรัตนเจริญ นายกสมาคมค้าปลีกค้าส่งไทย กล่าวว่าในการชุมนุมของกลุ่มคนเสื้อแดงที่จะมีขึ้นในวันที่ 14 มี.ค.นี้นั้น ทำให้ผู้บริโภคเกิดความกังวลว่าร้านค้าอาาจจะมีการกักตุนสินค้าไว้ ขอยืนยันว่าขณะนี้ร้านค้าทั่วไปยังคงสต๊อกสินค้าเพื่อรอจำหน่ายตามปกติยังไม่มีการกักตุนสินค้าตาม ผู้บริโภคกังวล ยกเว้นบางพื้นที่ที่เสี่ยงต่อการเกิดเหตุการณ์รุนแรง ก็จะมีการกักตุนบ้างเล็กน้อย ซึ่งผู้บริโภคไม่ควรวิตกกังวลมากจนเกินไป
อย่างไรก็ตามขณะนี้สินค้ามีจำนวนเพียงพอต่อความต้องการของผู้บริโภค และยังไม่มีการปรับขึ้นราคา ยกเว้นสินค้าบางประเภท เช่น น้ำตาล ซึ่งมีปัจจัยกำหนดจากราคาต่างประเทศ ประกอบกับการบริหารจัดการของภาครัฐ ส่วนภาพรวมการบริโภคของประชาชน ปรับตัวเพิ่มขึ้นเพียงเล็กน้อย เนื่องจากยังมีความกังวลต่อเหตุการณ์ทางการเมือง จึงทำให้ประชาชนมีความรอบคอบในการใช้จ่ายมากขึ้น